
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 119 


19 Φεβρουάριου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επανακαθορισμός ορίων αιγιαλού και παραλίας στη 
θέση «ΑΓΚΑΛΗ» Ακρογιαλιού, Δήμου Αβίας Ν. Μεσ¬ 


σηνίας . 1 

Άρση αναδάσωσης από Δημόσια Διακατεχόμενη Δα¬ 
σική αναδασωτέα έκταση εμβαδού 2.560 στρεμμά¬ 
των στη θέση «Ασπρόχωμα» της περιφέρειας Δή¬ 
μου Δομοκού του Ν. Φθ/δας. 2 


ΑΠΟΦΑΣΕΙ Σ 

Αριθ. 1001554/220/Β0011 (1) 

Επανακαθορισμός ορίων αιγιαλού και παραλίας στη θέση 

«ΑΓΚΑΛΗ» Ακρογιαλιού, Δήμου Αβίας Ν. Μεσσηνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/1988 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
Τ.Α71988), όπως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/1988 (ΦΕΚ 
128/14.6.1988 Τεύχος Δ'), περί Οργανισμού του Υπουρ¬ 
γείου Οικονομικών. 

3. Τις διατάξεις του Ν.2218/1994 «περί ίδρυσης Νομαρ¬ 
χιακής Αυτοδιοίκησης κ.λ.π. (ΦΕΚ 90 τ. Α'), όπως τροπο¬ 
ποιήθηκε και ισχύει. 

4. Τις διατάξεις του άρθρου 14 του Ν.2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ. Α'), με το ο¬ 
ποίο καταργήθηκανοι θέσεις των Περιφερειακών Διευθυ¬ 
ντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. Το τέταρτο εδάφιο της παρ. 2 του άρθρου 1 και την 
παρ. 6 του ιδίου άρθρου του Ν. 2503/1997 Διοίκηση Ορ¬ 
γάνωση, Στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις (ΦΕΚ 
107 τ. Α'), σύμφωνα με τις οποίες οι Περιφερειακές Υπη¬ 
ρεσίες του Υπουργείου Οικονομικών, που συγκροτούσαν 
την Περιφερειακή Διοίκηση του Νομού ή Νομαρχίας δεν 
υπήχθησαν στην ενιαία οργανική μονάδα της Περιφέρει¬ 


ας ούτε καταργήθηκαν, αλλά αποτελούν από 1.9.1997 Υ¬ 
πηρεσίες του Υπουργείου Οικονομικών. 

6. Το υπ’ αριθ.28979/31.7.1997 έγγραφο της Δ/νσης Δι¬ 
οίκησης του Υπ. Εσωτερικών Δημ.Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γ ραμματέα της Περιφέρειας σε θέματα Υπηρεσιών 
του Υπ.Οικονομικών μεταφέρονται από 1.9.1997 στον Υ¬ 
πουργό Οικονομικών. 

7. Την υπ’ αριθ. 1039386/441 /Α006/21.4.2000 (ΦΕΚ 
571/τ. Β'/21.4.2000) κοινή απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

8. Την υπ’ αριθ. πρωτ. 1043053/483/Α0006/9.5.2000 
(ΦΕΚ522-τ.Β/10.5.2000 Απόφαση του Υπουργού Οικονο¬ 
μικών «Περί μεταβίβασης αρμοδιοτήτων του Υφυπουρ¬ 
γού Οικονομικών στους Γενικό Γραμματέα, Γενικούς Δι¬ 
ευθυντές κλπτου Υπουργείου Οικονομικών». 

9. Τις διατάξεις των άρθρων 1 μέχρι και 7 του Α. Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις : 

α) του άρθρου 13του Ν. 1078/1980 και β)του άρθρου 23 
του Ν.1337/1983. 

10. Την από 30.11.1999 έκθεση της κατά το άρθρο 100 
του Π.Δ. 284/1988 αρμόδιας επιτροπής, για τον καθορι¬ 
σμό ορίων αιγιαλού και παραλίας, με την οποία διεπίστω- 
σε τα όρια του αιγιαλού και καθόρισε τα όρια της παρα¬ 
λίας στη θέση «Αγκάλη» Ακρογιαλιού, Δήμου Αβίας Ν. 
Μεσσηνίας. 

11. Το από το μήνα Οκτώβριο 1994, τοπογραφικό διά¬ 
γραμμα μιας πινακίδας, του Τοπογράφου Μηχανικού Εμ¬ 
μανουήλ Κουκλινού, κλίμακας 1/500, το οποίο συνοδεύει 
την από 30-11-1999 έκθεση και το οποίο έχει θεωρηθεί από 
τον Προϊστάμενο της ΤΥΔΚ Μεσσηνίας την 5.7.1996, κατά 
τις διατάξεις του άρθρου 20 του Ν. 719/1977, όπως αυτές 
ισχύουν σήμερα. 

12. Τη σύμφωνη γνώμη του Γ ενικού Επιτελείου Ναυτικού, 
που διατυπώθηκε στο Φ. 544.5/ 244/00/Σχ.516/12.4.2000 
έγγραφο του, αποφασίζουμε: 

Την επικύρωση της από 30.11.1999 έκθεσης της Επι¬ 
τροπής του άρθρου 100 του Π.Δ. 284/1988, για τον επα¬ 
νακαθορισμό ορίων αιγιαλού και παραλίας στη θέση 
«Αγκάλη» Ακρογιαλιού Δήμου Αβίας Ν. Μεσσηνίας, κα¬ 
θώς και του από τον μήνα Οκτώβριο 1994 διαγράμματος 
κλίμακας 1:500, του Τοπογράφου Μηχανικού Εμμανουήλ 

Κουκλινού, το οποίο θεώρησε την 5.7.1996 ο Προϊστάμε¬ 
νος της ΤΥΔΚ Μεσσηνίας και συνοδεύει την έκθεση και ε¬ 
πί του οποίου, η εν λόγω επιτροπή, με κόκκινη πολυγωνι- 
κή γραμμή Α8, Α9, Α10, Α11, Α12, Α13, Α14, Α15, Α16, Α17, 
Α18, Α19, Α20, Α21, Α22, Α23, οριοθέτησε τα όρια του αι- 
γιαλού και με κίτρινη πολυγωνική γραμμή Π8, Π9, ΠΙΟ, 
Π11, Π12, Π13, Π14, Π15, Π16, Π17, Π18, Π19, Π20, Π21, 
Π22, Π23, τα όρια της παραλίας δέκα έξι (16) συνολικά ση¬ 
μείων. Δεν διαπιστώθηκε, η ύπαρξη παλαιού αιγιαλού, ε¬ 
νώ η παρούσα υπόθεση, αφορά επανακαθορισμό. 

Η παρούσα απόφαση μαζί με τα προαναφερόμενα, έκ¬ 
θεση και διάγραμμα, να δημοσιευθούν στην Εφημερίδα 
της Κυβερνήσεως. 

Αθήνα, 24 Ιανουάριου 2001 
Με εντολή Υπουργού 

Ο Γενικός Διευθυντής Δημόσιας Περιουσίας και 
Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 
στη θέση Αγκάλη Ακρογιαλιού εντός 
διοικητικών ορίων κοιν. Αβίας Ν. Μεσσηνίας 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, απότε- 
λούμενη από τους: 

1. Ηλιόπουλο Γεώργιο, Φοροτεχνικό ΠΕ, Προϊστάμενο 
της Κτηματικής Υπηρεσίας Ν. Μεσσηνίας. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν.Μεσσηνίας. 

3. Παπανικολόπουλο Νικόλαο, Αντιπλοίαρχο Λ.Σ., Λιμε¬ 
νάρχη Καλαμάτας. 

Μετέβη σήμερα, 30 Νοεμβρίου 1999, ημέρα Τρίτη στη 
θέση «Αγκάλη», η οποία ευρίσκεται εντός διοικητικών ο¬ 
ρίων Δήμου Αβίας Ν. Μεσσηνίας, προς διενέργεια αυτο¬ 
ψίας με σκοπό τον καθορισμό εκ νέου των ορίων αιγιαλού 
και παραλίας στην περιοχή. 

Αφού έλαβε υπόψη: 

α).Τις διατάξεις του Α.Ν.2344/1940 περί αιγιαλού και 
παραλίας. 

β).Τις διατάξεις του άρθρου 23 του Ν.1337/1983. 

γ).Τις διατάξεις του άρθρου 13του Ν.1078/1980. 

δ).Το άρθρο ΙΟΟτου Π.Δ.284/1988. 

ε).Το από Οκτωβρίου 1994τοπογραφικό διάγραμμα, το 
οποίο συνέταξε ο Τοπογράφος Μηχανικός Κουκλινός Εμ¬ 
μανουήλ και θεώρησε μετά από σχετικό έλεγχο, ο Προϊ¬ 
στάμενος της ΤΥΔΚ Ν. Μεσσηνίας Χαράλαμπος Λυμπε- 
ρόπουλος αποτελείται από μία (1) πινακίδα, είναι δε κλί¬ 
μακας 1:500. 

στ). Την περί αιγιαλού και παραλίας δικαστική και διοικητι¬ 


κή νομολογία, καθ’ ην έκταση είναι γνωστές στην επιτροπή. 

ζ). Το υπ’ αρ. Πρωτ. 2542/549/5.11.1996 έγγραφο της 
Κτηματικής Υπηρεσίας Ν. Μεσσηνίας, όπως και το υπ’ αρ. 
Πρωτ. Φ. 544.5/391/97/Σ.794/25.6.1997 έγγραφο του 
ΓΕΝ/Α2/ΐν. 

η). Την προγενέστερη, από 15.4.1998 έκθεση μας, το 
υπ’ αριθ. Πρωτ. Φ. 544.5/488/99/Σχ. 918/25.6.1999 έγ¬ 
γραφο του ΓΕΝ/Α2/Ιε και το υπ’ αριθ. Πρωτ. 2131/ 
505/26.8.1999 έγγραφο της Κτηματικής Υπηρεσίας Ν. 
Μεσσηνίας. 

θ). Την υπό κωδικό αριθμό 11 /749/2.1.1995, αεροφωτο¬ 
γραφία κλίμακας 1:1200 περίπου, φωτοληψίας 
25.4.1979, την οποία εξέδοσε η Δ/νση αεροφωτογραφή- 
σεων του Υ,ΠΕ.ΧΩ.Δ.Ε., την οποία προσεκόμισε και επι¬ 
καλείται ενώπιον της επιτροπής ο ενδιαφερόμενος Γ. 
Μπερεδήμας. 

ι). Τις γνωμοδοτήσεις υπ’ αρ. 82/1970 και υπ’ αρ. 
1052/1970, του νομικού Συμβουλίου του Κράτους, ό¬ 
πως επίσης και το υπ’ αρ. Πρωτ. 1089532/5543/Β0010/ 
31.8.1995 έγγραφο της Δ/νσης Δημόσιας Περιουσίας, 
Τμήμα αιγιαλού & παραλίας, από το οποίο συνάγεται ό¬ 
τι για τα έργα (τοίχος αντιδιαβρωτικής προστασίας) 
προ ιδιοκτησίας Μπερεδήμα, πρέπει να τύχει εφαρμο¬ 
γής η υπ’ αριθμό 66/1968 Εγκύκλιος του Υπουργείου 
των Οικονομικών. 

ια) Την εκ της αυτοψίας σχηματισθείσα αντίληψη περί 
του εύρουςτου διαβρεχομένου χερσαίου χώρου, κατά τις 
μέγιστες πλην συνήθεις αναβάσεις των κυματισμών. 

ιβ). Τη μορφολογία της περιοχής, ως επίσης και την κα¬ 
τάσταση της ακτής. 

ιγ). Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ιδ). Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 7 
παρ. 1 του Α.Ν. 2344/1940, αποφασίζει: 

Ιον. Τον επί του διαγράμματος καθορισμό της γραμμής 
του αιγιαλού, σύμφωνα με τις επίτου εδάφους διαπιστώ¬ 
σεις της και τα εκτεθέντα ανωτέρω, με κόκκινη πολυγωνι¬ 
κή γραμμή Α8, Α9, Α10, Α11,.Α20, Α21, Α22, Α23, δέκα 

έξι (16) συνολικά σημείων. 

2ον. Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π8, Π9, ΠΙΟ, Π11.Π20, Π21, 

Π22, Π23, δέκα έξι (16) συνολικά σημείων. 

3ον. Δεν διαπιστώθηκε η ύπαρξη παλαιού αιγιαλού, ενώ 
η παρούσα υπόθεση, αφορά επανακαθορισμό. 

Η Επιτροπή 

ΓΕΩΡΓΙΟΣ ΗΛΙΟΠΟΥΛΟΣ ΓΕΩΡΓΙΟΣ ΒΛΑΧΟΣ 
ΝΙΚ. ΠΑΠΑΝΙΚΟΛΟΠΟΥΛΟΣ 

Αριθμ. Π.Ε. 3983 (2) 

Αρση αναδάσωσης από Δημόσια Διακατεχόμενη Δασική 
αναδασωτέα έκταση εμβαδού 2.560 στρεμμάτων στη 
θέση «Ασπρόχωμα» της περιφέρειας Δήμου Δομοκού 
του Ν. Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη; 

1. Τις διατάξεις του Ν, 2503/97 «Διοίκηση, Οργάνωση, 
Στελέχωση της Περοφέρειας κ.λ.π.». 

2. Τις διατάξεις του άρθρου 24 και 117 παρ. 3του Συντά¬ 
γματος του 1975. 

3. Τις διατάξεις του Ν. 998/79 « Περ ί προστασίας των Δα¬ 
σών κ.λ.π., και ειδκότερατου άθρου 44. 

4. Τις διαταγές του Υπουργείου Γεωργίας α) 
160417/1180/8.7.1980 β) 182447/3049/24.9.1980. 

5. Την αριθ. 121/7.11.1969 Απόφαση του Νομάρχη 
Φθ/δας όπως διορθώθηκε με την αριθ. Υ.Γ/9560/ 
7.10.1977 όμοια απόφαση με την οποία κηρύσεται ανα¬ 
δασωτέα έκταση εμβαδού 2560 στρεμμάτων στη θέση «Α¬ 
σπρόχωμα» του Δήμου Δομοκού, Περιφέρειας Δασαρχεί¬ 
ου Λαμίας με σκοπό την επαναδημιουργία της δασικής 
βλάστησης που καταστράφηκε από πυρκαγιά το έτος 
1969. 

6. Την αριθ. 10715/12,12.2000 αναφορά του Δασαρχεί¬ 
ου Λαμίας με την οποία προτείνει την άρση της αναδάσω¬ 
σης δεδομένου ότι έχει εκπληρωθεί ο σκοπός αυτής. 

7. Την αριθ. 5910/23.7.1999 Απόφαση του ΓΓΠΣΕ «Με¬ 
ταβίβαση αρμοδιοτήτων στους Προϊσταμένους των Δασι¬ 
κών Υπηρεσιών κ.λ,π.», αποφασίζουμε: 


Αίρουμε την αναδάσωση σε όλη την Δημόσια Διακατε¬ 
χόμενη Δασική έκταση, εμβαδού 2560 στρεμμάτων, στη 
θέση «Ασπρόχωμα «περιφέρειας Δήμου Δομοκού Ν. 
Φθ/δας που κηρύχθηκε αναδασωτέα με την αριθ. 
121/7.11.1969 Απόφαση του Νομάρχη Φθ/δας και διορ¬ 
θώθηκε με την αριθ. Υ.Γ 9560/7.10.1977 όμοια απόφαση, 
λόγω πυρκαγιάς που έγινε το έτος 1969 και φαίνεται στο 
επισυναπτόμενο σ’ αυτήτοπογραφικό διάγραμμα, διότι έ¬ 
χει επιτευχθεί ο στόχος του Συνταγματικού Νομοθέτη και 
έχει ανακτήσει μέσω της αναδάσωσης (φυσικής) η κατα- 
στραφείσα έκταση, τα μορφολογικά και ενιολογικά στοι¬ 
χεία της που συνέθεταν τον δασικό χαρακτήρα προ της 
καταστροφής της( Σ.Τ.Ε. 232/86) δηλαδή έχει εκπληρω¬ 
θεί πλήρως ο σκοπός της φυσικής αναδάσωσης με την α¬ 
ποκατάσταση της καταστραφείσης δασικής βλαστήσεως 
σε όλη την κηρυχθείσα αναδασωτέα έκταση. 

Η απόφαση αυτή ισχύει από την κοινοποίηση της αρμο- 
δίως (άρθ. 41 Ν. 998/79) και προ της δημοσιεύσεως της 
στην Εφημερίδα της Κυβέρνησης (άρθ. 37 Ν, 3200/55). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Ιανουάριου 2001 

Με εντολή Γενικού Γραμματέα Περιφέρειας 
Ο Διευθυντής Δασών 
ΔΗΜ. ΤΣΟΥΤΣΟΣ 
























